***Саопштење за јавност***

**ПОДРШКА СТАРИМА У ТОПОЛИ**

Општина Топола започела је реализацију пројекта „Интегративна међусекторска подршка старима у Тополи“, који финансира Европска унија, а који ће допринети побољшању локалних услуга социјалне заштите у Тополи, кроз унапређење свакодневне услуге у заједници за старије особе. Партнер је Дом здравља „Свети Ђорђе“ у Тополи.

Пројекат је део грант шеме ширегпројекта „Подршка одрживим услугама социјалне заштите у заједници и политикама укључивања на локалном нивоу“који финансира Европска унија у оквиру националног Програма ИПА 2020, за чију реализацију је надлежно Министарство за рад, запошљавање, борачка и социјална питања, док је Стална конференција градова и општина (СКГО) задужена за имплементацију пројекта.

Пројекат „Интегративна међусекторска подршка старима у Тополи“ има за циљ да унапреди услугу Помоћ у кући за стара лица, по квантитету и квалитету, кроз успостављање одрживе интегративне, међусекторске услуге социјално-здравствене заштите, проширење обухвата услуге и побољшане капацитете релевантних локалних актера за планирање, пружање, праћење и евалуације локалних социјалних политика. Осим тога, активности пројекта укључују и индивидуалну психо-социјалну подршку за одређени број корисника..

Предвиђено је остваривање следећих резултата:

1. Унапређење нивоа пружања услуге и
2. Изградњу и побољшање капацитета локалних актера.

Унапређење нивоа пружања услуга огледаће се у реализацији следећих активности: припреми пружања услуга у новим селима (проширење пружања услуге), увођењу здравствене заштите и индивидуалне психо-социјалне подршке у оквиру услуге, пружању интегративне услуге на планираној територији и екстерној евалуацији пружене интегративне услуге. На основу предузетих активности главни очекивани резултат биће повећање квалитета и квантитета Службе кућне помоћи за стара лица у Тополи.

Интервенције на изградњи и побољшању капацитета локалних актера огледаће се у реализацији следећих активности: изради и усвајању Локалног програма социјалне заштите, изградњи капацитета за јачање релевантних капацитета кључних локалних актера и старатеља (обука за локалне актере и обука за неговатеље) и активности на подизању свести. Очекивани резултат биће ојачани капацитети локалних актера за квалитетно планирање, обезбеђивање, праћење, евалуацију и извештавање о локалним социјалним услугама.

Циљне групе/Корисници пројекта су:

1. Старије становништво Општине Топола – 74 корисника услуге Помоћ у кући за старе и 25 корисника психо-социјалне подршке
2. Породице старих лица
3. Пружаоци услуга социјалне и здравствене заштите на територији Општине Топола

Трајање пројекта је 12 месеци.

Укупна вредност пројекта је 111.433,30 евра, од чега је донација ЕУ 76.944,70 евра, а допринос локалне самоуправе Топола 34.488,60 евра.

|  |
| --- |
| Пројекат **,,Интегративна међусекторска подршка старима у Тополи“** део је грант шеме ширегПројекта „Подршка одрживим услугама социјалне заштите у заједници и политикама укључивања на локалном нивоу“који финансира Европска унија у оквиру националног Програма ИПА 2020.  Пројекат ће допринети побољшању локалних услуга социјалне заштите у Тополи, кроз унапређење свакодневне услуге у заједници за старије особе. Пројекат има за циљ да унапреди услугу помоћи у кући за стара лица, по квантитету и квалитету, кроз успостављање одрживе интегративне, међусекторске услуге социјално-здравствене заштите, проширење обухвата услуге и побољшане капацитете релевантних локалних актера за планирање, пружање, праћење и евалуације локалних социјалних политика. Наиме, акција је усмерена на повећање квалитета и квантитета услуге, чиме се спречава деинституционализација. Акценат пројекта је на успостављању интегративне, међусекторске службе, кроз партнерство са Домом здравља ,,Свети Ђорђе“ у Тополи. Поред тога, пројекат предвиђа изградњу капацитета локалних актера и побољшање планирања услуга социјалне заштите и креирања политика.  Више о пројекту можете сазнати на  <https://topola.rs/integrativna-medjusektorska-podrska-starima-u-topoli/>    Од 2000. до данас, Европска унија донирала је више од 4 милијарде евра Србији. Средства су коришћена за подршку развоја, квалитета живота и реформи у следећим сферама: цивилна заштита, заштита од поплава и помоћ поплављеним подручјима, образовање, повезаност, заштита околине, здравствена заштита и заштита потрошача, култура, владавина права, локални развој, послови и привредни раст, јавна администрација, миграције, управљање јавним средствима, цивилно друштво и медији, социјална инклузија, омладина и спорт. ЕУ подршка је имплементирана кроз сарадњу са Владом Републике Србије. Европска унија је донирала Србији више развојних средстава него сви други интернационални донатори заједно. |